Mõtete väljendamisel on mul viis tasandit:    1) mõtted, mida ma ei väljenda;  2) mõtted, mida panen kirja ainult enda jaoks;  3) mõtted, mida kirjutan erakirjades;  4) mõtted, mida riputan avalikult võrku üles;  5) mõtted, mida avaldan trükis kirjastuse vahendusel.    Üldiselt on igal järgmisel tasandil tsensuur tugevam, kuigi mitte igas üksikus punktis. Suulisel mõtete väljendamisel on natuke teine süsteem. Suuliselt väljenduda on mul raskem, samas tuleb suust vähem läbi mõeldud juttu. Mõne asja panen enne kirja ja siis räägin, teist enne räägin ja siis kirjutan üles.